सामंथा प्रभु से जानें स्किनकेयर और ब्यूटी टिप्स

अभिनेत्री सामंथा प्रभु साउथ फिल्म इंडस्ट्री की सबसे चर्चित अभिनेत्रियों में से एक हैं। भारत ले साथ विदेशों में भी इनकी बहुत बड़ी फैन फॉलोइंग है जो उन्हें उनकी सादगी और सरलता के लिए बहुत प्यार करती है।

सामंथा कभी भी अपने सीक्रेट्स अपने फैंस के साथ शेयर करने से नहीं कतराती हैं।  उनके इंस्टाग्राम पर आप ढेर सारे ब्यूटी और वेलनेस टिप्स और ट्रिक्स पा सकते हैं।

लड़कियां भी सामंथा से उनकी ग्लोइंग स्किन का राज जानना चाहती हैं। यह अभिनेत्री कई बार इंटरव्यू में अपने ब्यूटी सीक्रेट्स बता चुकी हैं।

आइए एक नजर डालते हैं सुंदर और स्वस्थ त्वचा के लिए टिप्स पर जिनका पालन सामंथा करती हैं।

भाप लेना कारगर है

यदि आपकी त्वचा डिहाइड्रेटेड है, तो सामंथा इसका एक उपाय बताती हैं। एक कटोरी गर्म पानी और एक साफ तौलिये का उपयोग करके सप्ताह में एक या दो बार भाप लें। एक्ट्रेस ने हाल में ही ग्लोइंग स्किन का अपना सीक्रेट शेयर किया था। एक छोटी क्लिप साझा करते हुए उन्होंने लिखा, “डिहाइड्रेटेड त्वचा के लिए भाप लेना अद्भुत काम करता है.. सप्ताह में एक या दो बार ..आपको बस गर्म पानी का एक बड़ा कटोरा और अपने सिर पर एक तौलिया चाहिए।”

डबल मास्किंग का उपयोग करें

अभिनेत्री डबल मास्किंग में विश्वास करती है। उनके हिसाब से इस प्रक्रिया में अधिक प्रभाव के लिए एक के बजाय दो फेस मास्क लगाना शामिल है। अपने इंस्टाग्राम पेज पर उन्होंने साझा किया कि वह बेदाग और दोषरहित त्वचा पाने के लिए डबल मास्किंग का उपयोग करती है। डबल मास्किंग में एक के बजाय दो फेस मास्क लगाया जाता है।

विटामिन इनफ्यूजन थेरेपी लें

सामंथा की त्वचा का एक रहस्य विटामिन इन्फ्यूजन थेरेपी भी है। यह त्वचा पर महीन रेखाओं, ड्राई पैच और पिग्मेंटेशन को कम करने में मदद करता है। सामंथा अपने प्रशंसकों को अपने साथ विटामिन इन्फ्यूजन थेरेपी के एक सत्र का पोस्ट शेयर किया और बताया कि उन्हें यह थेरेपी आखिर क्यों पसंद है। उन्होंने एक पोस्ट में इसके कई फायदे बताए।